**ΔΗΜΟΤΙΚΟ ΣΧΟΛΕΙΟ ΑΓΙΟΥ ΓΕΩΡΓΙΟΥ**

**Αγίου Γεωργίου Κοντού 84, 6045 Λάρνακα, τηλ 24638150 Φάξ 24812145**

 10/1/2022

Αγαπητοί γονείς,

Επικοινωνούμε μαζί σας για να σας ενημερώσουμε για τα πιο κάτω θέματα:

1 .**Εγγραφές για τη σχολική χρονιά 2022-2023**

Τα παιδιά που φοιτούν στις τάξεις Α΄- Ε΄ θα παρέλαβαν σήμερα το έντυπο **«Δήλωση Εγγραφής».** Παρακαλούμε όπως συμπληρώσετε το έντυπο αυτό και το αποστείλετεάμεσα στοσχολείο (μέχρι τις 12 Ιανουαρίου 2022). Σε περίπτωση που θα αιτηθείτε μετεγγραφή του παιδιού σας σε άλλο σχολείο, θα σας αποστείλουμε το έντυπο «Αίτηση Μετεγγραφής».

Τα παιδιά της Στ΄ τάξης θα κάνουν εγγραφή στο Γυμνάσιο τον Ιούνιο, αφού πρώτα πάρουν το απολυτήριό τους. Υπενθυμίζουμε ότι σε περίπτωση που επιθυμείτε να φοιτήσουν σε άλλο Γυμνάσιο, από αυτό που τοποθετήθηκαν από τη Σχολική Εφορεία, πρέπει να κάνετε έγκαιρα ένσταση αφού πάρετε το ειδικό έντυπο από τη Σχολική Εφορεία.

2 .**Τήρηση πρωτοκόλλου για προστασία από τον Covid-19**

Σύμφωνα με τις αποφάσεις του Υπουργικού Συμβουλίου, στα δημοτικά σχολεία θα γίνονται δύο φορές την εβδομάδα rapid test. **Στο σχολείο μας θα γίνονται κάθε Δευτέρα και Πέμπτη. Η ημερομηνία έναρξης της διαδικασίας είναι η Πέμπτη 13 Ιανουαρίου 2022.**

Όσα παιδιά θα συνεχίσουν να κάνουνrapid test εκτός σχολείου, θα πρέπει να τα κάνουν κάθε Κυριακή και Τετάρτη το απόγευμα και να παρουσιάζουν το αποτέλεσμα στο σχολείο το επόμενο πρωί (Δευτέρα και Πέμπτη).

Υπενθυμίζουμε ότι κάθε παιδί πρέπει να έχει μαζί του τη μάσκα του, καθώς και ακόμα μία επιπρόσθετη στην τσάντα του.

Σας ευχαριστούμε για τη συνεργασία.

Από τη Διεύθυνση